CELEX: 62009CN0275
Language: el
Date: 2009-07-21 00:00:00
Title: Υπόθεση C-275/09: Αίτηση για την έκδοση προδικαστικής αποφάσεως, την οποία υπέβαλε το Raad van State (Βέλγιο) στις 21 Ιουλίου 2009 — Brussels Hoofdstedelijk Gewest κ.λπ. κατά Vlaamse Gewest. Παρεμβαίνουσα: Brussels International Airport Company NV, νυν The Brussels Airport Company NV

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/28
            
         Αίτηση για την έκδοση προδικαστικής αποφάσεως, την οποία υπέβαλε το Raad van State (Βέλγιο) στις 21 Ιουλίου 2009 — Brussels Hoofdstedelijk Gewest κ.λπ. κατά Vlaamse Gewest. Παρεμβαίνουσα: Brussels International Airport Company NV, νυν The Brussels Airport Company NV
   (Υπόθεση C-275/09)
   2009/C 267/51
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
               Αιτούντες
            
            
               :
            
            
               Brussels Hoofdstedelijk Gewest κ.λπ.
            
         
               Καθής
            
            
               :
            
            
               Vlaamse Gewest
            
         
               Παρεμβαίνουσα
            
            
               :
            
            
               
                            
                        
                        
                           Brussels International Airport Company NV, νυν:
                        
                     
                            
                        
                        
                           The Brussels Airport Company NV
                        
                     
         
      Προδικαστικά ερωτήματα
   
   
               1)
            
            
               Όταν απαιτούνται διαφορετικές άδειες, αφενός, για τα έργα υποδομής για έναν αερολιμένα με διάδρομο προσγειώσεως τουλάχιστον 2 100 μέτρων και, αφετέρου, για την εκμετάλλευση του αερολιμένα αυτού, και όταν η τελευταία άδεια –περιβαλλοντική άδεια– χορηγείται μόνο για ορισμένο διάστημα, πρέπει τότε ο όρος «κατασκευή», που χρησιμοποιείται στο σημείο 7, στοιχείο α′, του παραρτήματος Ι της οδηγίας 85/337/ΕΟΚ (1) του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε με την οδηγία 97/11/ΕΚ του Συμβουλίου, της 3ης Μαρτίου 1997, να νοηθεί υπό την έννοια ότι μελέτη περιβαλλοντικών επιπτώσεων πρέπει να εκπονηθεί όχι μόνο για την πραγματοποίηση έργων υποδομής, αλλά και για την εκμετάλλευση του αερολιμένα;
            
         
               2)
            
            
               Ισχύει αυτή η υποχρέωση αξιολογήσεως των περιβαλλοντικών επιπτώσεων και για την ανανέωση της περιβαλλοντικής άδειας του αερολιμένα, είτε η ανανέωση αυτή δεν συνδυάζεται με κάποια μετατροπή ή επέκταση του αερολιμένα είτε όντως επιδιώκεται με την ανανέωση μια τέτοια μετατροπή ή επέκταση;
            
         
               3)
            
            
               Όσον αφορά την υποχρέωση εκπονήσεως μελέτης των περιβαλλοντικών επιπτώσεων στο πλαίσιο της ανανεώσεως μιας περιβαλλοντικής άδειας για έναν αερολιμένα, έχει σημασία αν σχετικά με προηγούμενη άδεια εκμεταλλεύσεως έχει ήδη εκπονηθεί μελέτη περιβαλλοντικών επιπτώσεων και αν ο αερολιμένας βρισκόταν υπό εκμετάλλευση τη στιγμή που ο κοινοτικός ή ο εσωτερικός νομοθέτης εισήγαγε την υποχρέωση εκπονήσεως μελέτης περιβαλλοντικών επιπτώσεων;
            
         
      (1)  ΕΕ L 175, σ. 40.